Istos primeros intentos yeran prencipalment ta facilitar maniobras de setio pero os abances tecnolochicos d'a Revolución industrial amenazaron con convertir as guerras de setio de proporcions chigantinas, conoixitos como guerra de trincheras en as que os trenes blindatos podeban portar muito peso pero solo a on bi heba rails, os avions teneban facilidat ta atacar as lineas de esfensa enemigas pero no podeban abanzar ni esfender as zonas y os primers automobils blindatos britanicos teneban dificultat es os terrenos con trincheras u fango. Os britanicos facioron una incheniosa solución con una combinación d'automóbil blindato, armas montadas en una torreta y tracción con orugas, creyando una nueva arma, o carro de combate blindato. As grans guerras mundials estioron a gran zona de prebas ta o desenvolique d'istas armas.